Ber supertalentet vrake Sverige-tilbud
21-åringen har hatt en strålende sesong så langt, og poengkongen er også blitt belønnet med landslagsdebut. Det har flere bitt seg merke i - som svenske Brynäs. Klubben som ble svensk mester tilbake i 2011/2012-sesongen har kommet med et tilbud. - Jeg har ikke hørt så mye ennå. Jeg har tenkt på landslaget da vi var i Sveits og denne kampen mot Stavanger. Jeg får høre mer nå, kanskje, sier Olden til VG. Etter serielederens tap mot Stavanger i den tette og jevne toppkampen på Jordal lørdag, ber Espen Knutsen unggutten om å bli. - Det er klart vi vil beholde ham, og for hans del synes jeg han bør fortsette her. Jeg synes ikke han bør dra dit ennå. Han trenger et sluttspill her, og å være en ledende spiller i Norge. Da kan han komme dit med enda mer selvtillit. Han får sikkert masse andre tilbud fra Sverige etter sesongen. Å hoppe på det første og beste synes jeg er urutinert, sier «Shampo».På spørsmål om han har snakket med Knutsen om det selv, svarer Olden at «det er mange som sier forskjellige ting». - Selvfølgelig har jeg lyst til å komme med til OL og VM, og det er et vanskelig valg. Jeg har vært i Sverige før og er glad for det. Jeg vet hva jeg kommer til med å bo alene og holde på slik sett. Hadde det vært første gang jeg skulle ut nå, hadde jeg sikkert dratt for lengst. Men det er ikke bra å dra for tidlig heller, sier Olden, som også har vært i canadisk hockey etter å ha blitt draftet at Toronto Maple Leafs. - Kommer du til å snakke med landslagssjef Roy Johansen om hva han mener du bør gjøre? - Ja, det er ikke umulig. Jeg har ikke snakket med Roy eller så mange andre. Det får tiden vise. I toppkampen utlignet han til 3-3 på pasning fra Morten Ask, som feiret 200 kamper i VIF-trøya, men måtte se Juha-Pekka Loikas krige inn 4-3-målet, som også ble avgjørende. - Det var en kul kamp med mye folk, men vi surret det bort litt. Vi burde hatt flere skudd på mål i stedet for å prøve å gjøre det så fint hele tiden. Tap er veldig kjedelig, og det er det jeg tenker på nå, sier Olden - etter å ha uttrykt misnøye også med egen innsats.Vålerenga har nå en luke på to poeng ned til Oilers med en kamp mindre spilt. I Stavanger-leiren var stemningen naturlig nok en ganske annen. - Vi er i en god stim. Det blir jevnt og spennende nå. Vi liker ikke å tape. Vi rotet bort seriegullet i fjor, men har tenkt å ta det denne sesongen, sier Stavanger-spiller Lars-Peder Nagel til VG.
JORDAL (Vålerenga - Stavanger 3-4) Sondre Olden (21) vurderer et kontraktstilbud fra svenske Brynäs. Espen «Shampo» Knutsen mener det vil være urutinert å hoppe på det første og beste.